Ketoosiin pääsee vain, mikäli hiilihydraatin määrä vuorokaudessa on riittävän alhainen. Hyvänä nyrkkisääntönä voidaan pitää alle 50g päivässä. Tämä tarkoittaa, että kehon on muodostettava energiaa rasvasta, jolloin sen riittävästä saannista on tärkeää huolehtia. Rasvaa saakin syödä melko vapaasti, kunhan pitää huolen, ettei kovia rasvoja tule liikaa suhteessa pehmeisiin.
Vaikka hiilihydraatteja tulee päivässä vähän, täytyy myös niiden oikeista lähteistä huolehtia. Keho tarvii kuituja ja suojaravinteita, joten kannattaa suosia runsaasti näitä sisältäviä lähteitä. Vastaavasti runsaasti tärkkelystä ja sokeria sisältäviä ruoka-aineita kannattaa välttää, koska esimerkiksi yksi makea hedelmä voi jo täyttää koko sallitun hiilihydraattimäärän siltä päivältä.